ซุปเปอร์แบงค์ลิ่ว16คน
ถือว่าประเดิมสวย สำหรับ ซุปเปอร์แบงค์ ม.รัตนบัณฑิต หรือ ปชัญญะ หลงชิน นักมวยไทยค่าตัวเรือนแสน ที่หันมาติดธงชาติชกมวยสากลครั้งแรกรุ่น 60 กก. ต้อนชนะคะแนน โฮเซ โรซาริโอ (เปอร์โตริโก) 30-27 ทั้ง 3 เสียง ในการชกมวยสากลสมัครเล่นชายชิงแชมป์โลก รายการ &#8220;ไอบา เวิลด์ บ็อกซิ่ง แชมเปี้ยนชิพ 2015&#8221; รอบคัดเลือก โอลิมปิก 2016 เลกแรก ณ กรุงโดฮา ประเทศกาตาร์ วันที่ 7 ต.ค.
8 ต.ค. 2558

ถือว่าประเดิมสวย สำหรับ ซุปเปอร์แบงค์ ม.รัตนบัณฑิต หรือ ปชัญญะ หลงชิน นักมวยไทยค่าตัวเรือนแสน ที่หันมาติดธงชาติชกมวยสากลครั้งแรกรุ่น 60 กก. ต้อนชนะคะแนน โฮเซ โรซาริโอ (เปอร์โตริโก) 30-27 ทั้ง 3 เสียง ในการชกมวยสากลสมัครเล่นชายชิงแชมป์โลก รายการ “ไอบา เวิลด์ บ็อกซิ่ง แชมเปี้ยนชิพ 2015” รอบคัดเลือก โอลิมปิก 2016 เลกแรก ณ กรุงโดฮา ประเทศกาตาร์ วันที่ 7 ต.ค.
“เกมวันนี้ชกได้ตามแผนที่เตรียมเอาไว้ หลังจากผ่านการฟิตซ้อม และแก้ไขข้อบกพร่องของตัวเองมาเป็นอย่างดี ทั้งสเต็ปเท้าและจังหวะการเข้าทำที่ชัดเจนแน่นอน ส่วนนัดต่อไปที่จะพบกับคู่แข่งคิวบานั้น ไม่รู้สึกเกรงกลัวแต่อย่างใด แม้ว่าจะเป็นเบอร์ 1 ของรายการนี้ก็ตาม ผมจะทำเซอร์ไพรส์ช็อกโลกด้วยการโค่นเต็ง 1 คิวบาให้ได้ เพราะตัวเองก็ไม่มีอะไรจะเสีย หากทำได้ตัวเองถือว่าประสบความสำเร็จ” ซุปเปอร์แบงค์ กล่าว
ด้าน “ตลาดแขก” น.อ.ทวีวัฒน์ อิสลาม เฮดโค้ชทีมนักชกไทย กล่าวว่า “เจ้าแบงค์” พัฒนาขึ้นมาก ชกได้ตามแผนที่วางไว้ แม้รอบต่อไปจะเจอศึกหนักพบกับเบอร์ 1 จากคิวบา แต่ถ้าเจ้าแบงค์ล้มมวยคิวบาตัวนี้ได้ ก็จะกลายเป็นความหวังเหรียญทองโอลิมปิกของคนไทยทั้งชาติขึ้นมาทันที ซึ่งกระดูกมวยไทยแข็งแกร่งขึ้นมาก จิตใจเกินร้อย อะไรก็เกิดขึ้นได้
ขณะที่ “เจ้าแดง” ธเนศ องค์จันทร์ต๊ะ เหรียญเงินซีเกมส์ ครั้งที่ 28 ที่สิงคโปร์ แพ้คะแนน อาชาราฟ คาร์รูบี (โมร็อกโก) แบบน่าเสียดาย 1-2 เสียง โดยกรรมการคนแรกให้ ธเนศ ชนะ 29-27 แต่อีก 2 คน ให้เสมอ 28-28 ทำให้เสมอกันด้วยเสียงข้างมาก ต้องให้กรรมการกดเลือกผู้ชนะ และเป็นนักชกโมร็อกโกที่เป็นฝ่ายได้รับการชูมือ ให้ชนะคะแนน 2-1 เสียง คู่สุดท้าย สายลม อาดี นักชก รุ่น 69 กก. แพ้คะแนน ยูบา ซิสโซโก (สเปน) 1-2 เสียง ตกรอบแรกเช่นกัน